**РАЗДЕЛ V.**

**МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ.**

**обществена поръчка по реда на чл.18, ал.1, т.1 от ЗОП – открита процедура с предмет:**

„Инженеринг – изготвяне на работен проект, изпълнение на строително - монтажни работи на инсталация за предварително третиране на битови отпадъци, включително обща инфраструктура, доставка и монтаж на необходимото технологично оборудване и упражняване на авторски надзор по време на строителството на територията на РДБО Мадан“.

**Критерий за възлагане - чл. 70 на ЗОП е „икономически най-изгодна оферта“.** Икономически най-изгодната оферта се определя въз основа на критерият за възлагане:„оптимално съотношение качество/цена“, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на обществената поръчка (критерият се прилага в съответствие с чл.70 ал.2, т.3 от ЗОП).

1. **Мотиви за избраната методика за оценка и критерий за определяне на изпълнител:**

Обектът, включен за изпълнение в предмета на настоящата поръчка, има особено значение за подобряване на процеса на управление на отпадъците в региона на общините, включени в Регионалното сдружение за управление на отпадъците - Мадан, който включва Общините Мадан, Златоград и Неделино.. С оглед на значимостта на обекта Възложителят е избрал да бъдат оценявани не само качествените характеристики на резултатите (крайния продукт) от изпълнение на поръчката, но и създадената организация по време на изпълнението.

Целта на елементите от методиката за оценка е да се избере изпълнител, който в най - висока степен ще удовлетвори комплекса от изисквания: високо качество на изпълнените проектиране, авторски надзор и СМР, включително за доставка, монтаж и пуск на необходимото оборудване, машини и техника за инсталация за предварително третиране на битови отпадъци на територията, предвидени ефективни мерки, осигуряващи изпълнение и завършване на дейностите в кратки срокове и съобразно поставените изисквания.

1. **Указания за определяне на КОМПЛЕКСНА ОЦЕНКА (КО) на офертата.**

Участника с най-висок коефициент КО се класира на първо място.Класирането на офертите се извършва в зависимост от комплексната оценка на участника по методиката, която се формира като сбор от получените резултати по отделните показатели за оценка.

Оценката се извършва по посочените показатели и съответните им относителни тежести и съгласно следната формула:

КО = П1 + П2 +П3

Комплексната оценка се формира като сума от оценките за всички показатели в методиката и **има максимална стойност 100 точки.** На първо място ще бъде класиран участникът, събрал максимален брой точки.

**„Комплексната оценка” се определя на база следните показатели:**

|  |  |
| --- | --- |
| **Показател – П**  (наименование) | **Максимално възможен бр. точки** |
| **1.Срок за изготвяне на работен проект** - **П1** | **10** |
| **2.**Технологична последователност на дейностите и организация на персонала по поръчката – **П2** | **50** |
| **3.** **Ценови критерий** – **П3:** |  |
| *3.1. Цена за изготвяне на работен проект -* ***П3.1*** | *5* |
| *3.2. Цена за СМР на инсталацията за предварително третиране -* ***П3.2*** | *10* |
| *3.3. Цена за СМР на съпътстващата инфраструктура -* ***П3.3*** | *10* |
| *3.4. Цена за доставка, монтаж и пуск на технологично оборудване -* ***П3.4*** | *10* |
| *3.5. Цена за упражняване на авторски надзор -* ***П3.5*** | *5* |

**До оценка се допускат само оферти, които отговарят на изискванията за лично състояние и на критериите за подбор.**

На този етап се отстраняват офертите на участниците, които не отговарят на изискванията на Възложителя и представената техническа оферта не гарантира качествено и срочно изпълнение на обекта.

Офертите на участниците, които отговарят на изисквания на Възложителя, се подлагат на сравнителен анализ, съпоставят се една с друга и се оценяват.На първо място се класира участникът, събрал най-много точки.

1. **Последователност и методика на оценка по показатели:**

**3.1**. Срок за изготвяне на работен проект– П1.

**Показател П1 - Срок за изготвяне на работен проект - максимум 10 точки и се изчислява по формулата:**

**Сi = (Сmin/Сi ) х 10 =………….. (брой точки)**

Където Ci е срокът за изпълнение в календарни дни съгласно Предложението за изпълнение на поръчката на съответния участник;

Където Сmin е срокът от Предложението за изпълнение на поръчката на участника, предложил най- кратък срок за изработване на работен проект*.*

Предложения, които са за срокове, по - дълги от 90 календарни дни, или са в дробни числа, или не отговарят на техническите спецификации, ще бъдат отстранени от участие в процедурата.

**3.2.Технологична последователност на дейностите и организация на персонала по поръчката – П2.**

Показател „Технологична последователност на дейностите и организация на персонала по поръчката“ - П2, **съдържа следните подпоказатели:**

|  |  |
| --- | --- |
| **Технологична последователност на дейностите и организация на персонала по поръчката** | **Максимално**  **възможен брой точки** |
| Технологична последователност на дейностите и организация на персонала *при изпълнение на проектиране и авторски надзор –* ***ТП 1*** | *20* |
| Технологична последователност на дейностите и организация на персонала *при изпълнение на СМР –* ***ТП 2*** | *30* |
| Технологична последователност на дейностите и организация на персонала по поръчката - **П2** | **50** |

**П2 = ТП 1 + ТП 2.**

3.2.1.Технологична последователност на дейностите и организация на персонала **при изпълнение на проектиране и авторски надзор – ТП 1:**

Максимален брой точки по този подпоказател -20 т.

Скалата за получаване на точки е четиристепенна –5, 10, 15, 20 точки.

Минималните изисквания на Възложителя по отношение съдържанието на Технологична последователност на дейностите и организация на персонала при изпълнение на проектиране и авторски надзор са следните:

Технологична последователност на дейностите и организация на персонала при изпълнение на проектиране и авторски надзор трябва да бъде в съответствие с техническите спецификации и изискванията на Възложителя **и трябва да съдържа като минимум:**

**1.**Представяне на предвидените за изпълнение дейности;

**2.**Представяне на организацията и стратегията за изпълнение на дейностите;

**3.**Линеен календарен график за изпълнение на дейностите, включващ последователността на изпълнение на всички дейности и времетраенето им.

**Метод на формиране на оценката:**

Представената технологична последователност на дейностите и организация на персонала при изпълнение на проектиране и авторски надзор се оценява **с 5 точки**, в случай че: Участникът е представил предложение за изпълнение на поръчката, което съдържа минимално поставените от Възложителя изисквания, посочени в документацията и техническата спецификация, отговаряща на действащото законодателство, на съществуващите технически изисквания и стандарти, съобразена е с предмета на поръчката, без да ги надгражда.

Представената технологична последователност на дейностите и организация на персонала при изпълнение на проектиране и авторски надзор се оценява **с 10 точки**, в случай че: Участникът е представил предложение за изпълнение на поръчката, което съдържа минимално поставените от Възложителя изисквания, посочени в документацията и техническата спецификация, отговаряща на действащото законодателство, на съществуващите технически изисквания и стандарти, съобразена е с предмета на поръчката и е налице 1 (едно) от следните обстоятелства:

1. Предложена е организационна структура, включваща йерархичната обвързаност на членовете на екипа, техните отговорности и методите за осъществяване на комуникация с Възложителя.

2.В стратегията за изпълнение на поръчката са представени взаимовръзките между предвидените дейности, тяхната последователност и резултат от изпълнението.

3. В предложението за изпълнение на поръчката на Участника са предложени допълнителни ресурси\*, гарантиращи постигане на заложените резултати, срочно изпълнение на поръчката и без финансови санкции за Възложителя.

Представената технологична последователност на дейностите и организация на персонала при изпълнение на проектиране и авторски надзор се оценява **с 15 точки**, в случай че: Участникът е представил предложение за изпълнение на поръчката, което съдържа минимално поставените от Възложителя изисквания, посочени в документацията и техническата спецификация, отговаряща на действащото законодателство, на съществуващите технически изисквания и стандарти, съобразена е с предмета на поръчката и са налице кумулативно 2 (две) от следните обстоятелства:

1.Предложена е организационна структура, включваща йерархичната обвързаност на членовете на екипа, техните отговорности и методите за осъществяване на комуникация с Възложителя;

2.В стратегията за изпълнение на поръчката са представени взаимовръзките между предвидените дейности, тяхната последователност и резултат от изпълнението.

3. В предложението за изпълнение на поръчката на Участника са предложени допълнителни ресурси\*, гарантиращи постигане на заложените резултати, срочно изпълнение на поръчката и без финансови санкции за Възложителя.

Представената технологична последователност на дейностите и организация на персонала при изпълнение на проектиране и авторски надзор се оценява **с 20 точки**, в случай че: Участникът е представил предложение за изпълнение на поръчката, което съдържа минимално поставените от Възложителя изисквания, посочени в документацията и техническата спецификация, отговаряща на действащото законодателство, на съществуващите технически изисквания и стандарти, съобразена е с предмета на поръчката и са налице кумулативно 3 (три) от следните обстоятелства:

1.Предложена е организационна структура, включваща йерархичната обвързаност на членовете на екипа, техните отговорности и методите за осъществяване на комуникация с Възложителя;

2.В стратегията за изпълнение на поръчката са представени взаимовръзките между предвидените дейности, тяхната последователност и резултат от изпълнението;

3. В предложението за изпълнение на поръчката на Участника са предложени допълнителни ресурси\*, гарантиращи постигане на заложените резултати, срочно изпълнение на поръчката и без финансови санкции за Възложителя.

\*Ресурси - съвкупност от средства, които водят до рационализиране и оптимизиране на резултатите от човешката дейност.

Посочените „Технически спецификации", действащото законодателство и стандарти в областта на изпълнението на проектирането и авторския надзор следва да се разбират като предварително обявени условия на поръчката по смисъла на чл. 107, т. 2, буква „а" от ЗОП. Точките по показателя ще бъдат присъждани от помощния орган на възложителя - оценителната комисия по експертна мотивирана оценка.

3.2.2.Технологична последователност на дейностите и организация на персонала **при изпълнение на СМР – ТП 2:**

Максимален брой точки по този показател -30 т.

Скалата за получаване на точки е четиристепенна –5, 10, 20, 30 точки.

Минималните изисквания на Възложителя по отношение съдържанието на Технологична последователност на дейностите и организация на персонала при изпълнение на СМР са следните:

Технологична последователност на дейностите и организация на персонала при изпълнение на СМР, трябва да бъде в съответствие с техническите спецификации и изискванията на Възложителя и **трябва да съдържа като минимум:**

**1.**Предложена организация за изпълнение на строителството, посочване на разпределението на задълженията и отговорностите на отделните ключови експерти, представяне на методите за осъществяване на комуникацията и координацията с възложителя;

**2.**Представен линеен график за изпълнение на поръчката, заедно с диаграма на работната ръка, като за всяка дейност, следва да са дефинирани необходимите ресурси за нейното изпълнение.

**Метод на формиране на оценката:**

Представената технологична последователност на дейностите и организация на персонала при изпълнение на СМР **се оценява с 5 точки**, в случай че: Участникът е представил предложение за изпълнение на поръчката, което съдържа минимално поставените от Възложителя изисквания, посочени в документацията и техническата спецификация, отговаряща на действащото законодателство, на съществуващите технически изисквания и стандарти и е съобразена с предмета на поръчката, без да ги надгражда.

Представената технологична последователност на дейностите и организация на персонала при изпълнение на СМР се оценява с 10 точки, в случай че: Участникът е представил предложение за изпълнение на поръчката, което отговаря на минималните изисквания на Възложителя и е налице 1 (едно) от следните обстоятелства, с което ги надгражда, а именно:

1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа гарантират качественото и срочно изпълнение на поръчката;

2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;

3. Предложени са конкретни методи и механизми, чрез които да се елиминира или минимизира негативното проявление спрямо социалната среда и нейните компоненти.

Представената технологична последователност на дейностите и организация на персонала при изпълнение на СМР се оценява с 20 точки, в случай че: Участникът е представил предложение за изпълнение на поръчката, което отговаря на минималните изисквания на Възложителя и са налице комулативно 2 (две) от следните обстоятелства, с което ги надгражда, а именно:

1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа гарантират качественото и срочно изпълнение на поръчката;

2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;

3. Предложени са конкретни методи и механизми, чрез които да се елиминира или минимизира негативното проявление спрямо социалната среда и нейните компоненти.

Представената технологична последователност на дейностите и организация на персонала при изпълнение на СМР се оценява с 30 точки, в случай че: Участникът е представил предложение за изпълнение на поръчката, което отговаря на минималните изисквания на Възложителя и са налице комулативно 3 (три) от следните обстоятелства, с което ги надгражда, а именно:

1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа гарантират качественото и срочно изпълнение на поръчката;

2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;

3. Предложени са конкретни методи и механизми, чрез които да се елиминира или минимизира негативното проявление спрямо социалната среда и нейните компоненти.

***Забележка:*** Участник, който представи Предложение за изпълнение на поръчката, в което няма представена минимално изискваната от възложителя информация за подпоказател „Технологична последователност на дейностите и организация на персонала при изпълнение на проектиране и авторски надзор“ – ТП 1 и подпоказател „Технологична последователност на дейностите и организация на персонала при изпълнение на СМР“ – ТП 2 и частите на предложението за изпълнение не кореспондират една с друга, ще бъде отстранен от участие и няма да бъде допуснат до оценяване.

3.3.Ценови критерий – П3.

Финансовата оценка за всеки отделен участник в процедурата се извършва съгласно следните формули, които формират общата оценка по показател Ценови критерий – П3:

**П3.1 = (ЦПр.min / ЦПр.i) х 5 = .......... (брой точки), к**ъдето

* Цi е предложената цена за изготвяне на работен проект, в лева без ДДС, съгласно Ценовото предложение на съответния участник.
* Цmin е най-ниската предложена цена за изготвяне на работен проекту в лева без ДДС съгласно Ценовите предложения на всички участници в поръчката

**П3.2 = (ЦСМРmin / ЦСМРi) х 10 = .......... (брой точки), к**ъдето

* Цi е предложената цена за СМР на инсталацията за предварително третиране, в лева без ДДС, съгласно Ценовото предложение на съответния участник.
* Цmin е най-ниската предложена цена за СМР, в лева без ДДС, съгласно Ценовите предложения на всички участници в поръчката

**П3.3 = (ЦСМРmin / ЦСМРi) х 10 = .......... (брой точки), к**ъдето

* Цi е предложената цена за СМР на съпътстващата инфраструктура, в лева без ДДС, съгласно Ценовото предложение на съответния участник.
* Цmin е най-ниската предложена цена за СМР, в лева без ДДС, съгласно Ценовите предложения на всички участници в поръчката

**П3.4 = (ЦДост.min / ЦДост.i) х 10 = .......... (брой точки), к**ъдето

* Цi е предложената цена за Доставка, монтаж и пуск на технологично оборудване, в лева без ДДС, съгласно Ценовото предложение на съответния участник.
* Цmin е най-ниската предложена цена за Доставка, монтаж и пуск на технологично оборудване, в лева без ДДС, съгласно Ценовите предложения на всички участници в поръчката.

**П3.5 = (ЦАН.min / ЦАН.i) х 5 = .......... (брой точки), к**ъдето

* Цi е предложената цена за упражняване на авторски надзор, в лева без ДДС, съгласно Ценовото предложение на съответния участник.
* Цmin е най-ниската предложена цена за упражняване на авторски надзор, в лева без ДДС, съгласно Ценовите предложения на всички участници в поръчката.

**Максималната стойност на П3 е 40 точки и се получава по следната формула:**

**П3 = П3.1 + П3.2 + П3.3 + П3.4 +П3.5**

**4.КОМПЛЕКСНА ОЦЕНКА.**

Комплексната оценка се изчислява за всеки отделен участник по следния начин:

КО = П1 + П2 +П3

Когато получените оценки (комплексна, техническа или финансова) не са цели числа, а десетични дроби, те следва да се закръглят до втория знак след десетичната запетая. Максималната стойност на КО е 100 точки.

**Ще бъде отстранен от участие в процедурата Участник, на който в предложението за изпълнение на поръчката е установено някое от следните обстоятелства:**

**а)** не е попълнил в „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА”- „Срок за изпълнение на СМР, включително доставка, монтаж и пуск на съоръженията, оборудването и техниката за инсталацията”.

**b)** предложил е в „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА”- за „Срок за изготвяне на инвестиционен проект във фаза „Работен“ и/или за «Срок за изпълнение на СМР, включително доставка, монтаж и пуск на съоръженията, оборудването и техниката за инсталацията”, по - дълъг от максимално определения от Възложителя, или предложеният срок е в дробни числа, или не отговаря на техническите спецификации, или предложеният срок не е обоснован с приложения линеен календарен график.

**c)** не е предложил някое от изискуемите в настоящата документация (вкл. Образци и Приложения) части или сроковете попълнени в „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА” и тези в графика се различават;

**Ще бъде отстранен от процедурата участник, на който за ценовото предложение е установено някое от следните обстоятелства:**

* Надвишава обявената от Възложителя прогнозна стойност, като общо и отделни междинни цени.